THANI โชว์กำไร Q1 โต 17.30% มาที่ 245.81 ลบ.
THANI เผยกำไร Q1/60 เพิ่มขึ้น 17.30% มาที่ 245.81 ลบ. จากปีก่อนมีกำไร 209.56 ลบ. หลังรายได้รวมเพิ่ม-ค่าใช้จ่ายทางการเงินลด เนื่องจากการจัดหาแหล่งเงินกู้ยืมมีต้นทุนทางการเงินต่ำ
19 เม.ย. 2560

บริษัท ราชธานีลิสซิ่ง จำกัด (มหาชน) หรือ THANI รายงานผลการดำเนินงานประจำไตรมาส 1/60 สิ้นสุดวันที่ 31 มี.ค.60 ดังนี้

โดยบริษัทมีกำไรเพิ่มขึ้นเนื่องจากมีรายได้รวม เพิ่มขึ้น 64.24 ล้านบาท หรือร้อยละ 8.87 ขณะที่ค่าใช้จ่ายทางการเงิน ลดลง 29.41 ล้านบาท หรือร้อยละ 11.81 จากการจัดหาแหล่งเงินกู้ยืมที่มีต้นทุนทางการเงินที่ต่ำ
สำหรับค่าใช้จ่ายหนี้สูญและหนี้สงสัยจะสูญมีจำนวน 138.91 ล้านบาท เพิ่มขึ้นจากงวดเดียวกันของปีก่อนจำนวน 34.20 ล้านบาท หรือเพิ่มขึ้นร้อยละ 32.66 เนื่องจากการตั้งสำรองตามปกติของบริษัท และการพิจารณาตั้งสำรองทั่วไปเพิ่มเติม เพื่อรองรับการเปลี่ยนวิธีการตั้งสำรองตามมาตรฐานการบัญชีแบบใหม่